62020CJ0230_INF
Sentenza tal-Qorti tal-Ġustizzja (It-Tmien Awla) tal‑20 ta’ Mejju 2021 –BTA Baltic Insurance Company
(Kawża C‑230/20) (
1
)
“Rinviju għal deċiżjoni preliminari – Regolament (KEE) Nru 2913/92 – Kodiċi Doganali tal-Komunità – Artikolu 195 – Artikolu 232(1)(a) – Artikolu 221(3) – Tariffa doganali komuni – Irkupru tal-ammont tad-dejn doganali – Komunikazzjoni tal-ammont tad-dazji lid-debitur – Terminu ta’ preskrizzjoni – Appell taħt garanzija ippreżentat kontra l-garanti – Eżekuzzjoni forzata għall-finijiet tal-ħlas – Terminu raġonevoli”
1.
Unjoni doganali – Tnissil u rkupru ta’ dejn doganali – Garanzija tal-ammont tad-dejn doganali – Komunikazzjoni lid-debitur tal-ammont tad-dazji f’terminu ta’ tliet snin mid-data tat-tnissil tad-dejn doganali – Kunċett ta’ debitur – Depożitu li jikkostitwixxi l-garanzija tal-ammont tad-dejn – Esklużjoni – Terminu ta’ preskrizzjoni – Applikabbiltà – Assenza
(Regolament tal-Kunsill Nru 2913/92, kif emendat bir-Regolament Nru 1186/2009, Artikoli 195 u 221(1) u (3))
(ara l-punti 35 sa 38, u d-dispożittiv 1)
2.
Unjoni doganali – Tnissil u rkupru ta’ dejn doganali – Obbligu tal-Istat Membri li jagħmlu użu mill-possibiltajiet kollha mogħtija mid-dispożizzjonijiet fis-seħħ għall-ħlas tad-dazji – Portata – Eżekuzzjoni forzata – Appell taħt garanzija dirett kontra d-depożitu – Inklużjoni
(Regolament tal-Kunsill Nru 2913/92, kif emendat bir-Regolament Nru 1186/2009, l-ewwel u t-tieni subparagrafu tal-Artikolu 232(1)(a))
(ara l-punti 42, 43, u d-dispożittiv 2)
3.
Dritt tal-Unjoni Ewropea – Prinċipji – Ċertezza legali – Portata – Irkupru ta’ dejn doganali – Appell taħt garanzija dirett kontra d-depożitu – Osservanza ta’ terminu ta’ preskrizzjoni raġonevoli
(Regolament tal-Kunsill Nru 2913/92, kif emendat bir-Regolament Nru 1186/2009)
(ara l-punti 47, 48, u d-dispożittiv 3)
Dispożittiv
1)
L-Artikolu 195 tar-Regolament tal-Kunsill (KEE) Nru 2913/92 tat‑12 ta’ Ottubru 1992 li jwaqqaf il-Kodiċi Doganali tal-Komunità, kif emendat bir-Regolament tal-Kunsill (KE) Nru 1186/2009 tas‑16 ta’ Novembru 2009 li jistabbilixxi sistema Komunitarja ta’ eżenzjonijiet mid-dazju doganali, għandu jiġi interpretat fis-sens li l-garanti għal dejn doganali msemmi f’dak l-artikolu ma jistax ikun ikkwalifikat bħala “debitur” fis-sens tal-Artikolu 221(3) tar-Regolament Nru 2913/92, kif emendat bir-Regolament Nru 1186/2009, u għaldaqstant, it-terminu ta’ preskrizzjoni ta’ tliet snin mid-data tat-tnissil tad-dejn doganali previst f’dik id-dispożizzjoni ma jistax japplika.
2)
L-Artikolu 232(1)(a) tar-Regolament Nru 2913/92, kif emendat bir-Regolament Nru 1186/2009, għandu jiġi interpretat fis-sens li l-obbligu tal-Istati Membri, previst f’dik id-dispożizzjoni, li jagħmlu użu mill-possibbiltajiet kollha li d-dispożizzjonijiet fis-seħħ jagħtuhom sabiex jiksbu l-ħlas tad-dazji japplikaw mhux biss għad-debitur, iżda wkoll għall-garanti, u li dan tal-aħħar jista’ għalhekk jiġi kkunsidrat, bis-saħħa tal-imsemmi Artikolu 232(1)(a), bħala l-persuna li kontriha hija diretta l-eżekuzzjoni forzata u li hija suġġetta għar-regoli tal-Istat Membru, inklużi dawk relatati mat-termini, fi kwistjonijiet ta’ eżekuzzjoni.
3)
Ir-regola li tirriżulta mill-prinċipju ta’ ċertezza legali li tgħid li għandu jiġi osservat terminu ta’ preskrizzjoni raġonevoli għandha tkun interpretata fis-sens li tapplika għall-azzjoni mressqa kontra l-garanti sabiex jiġi żgurat l-irkupru ta’ dejn doganali.
(
1
)	ĠU C 255, 3.8.2020.